《云庄菊日起岩必东诸贤过访 其二》
明代·林俊

老爱登临足力微，少林桃竹转深依。重阳物候今能减，四妙风深眼似稀。

把菊近邻还送酒，对床有客感留衣。最怜薄晚青山色，独对床前白板扉。

作者简介：（1452—1527）明福建莆田人，字待用，号见素、云庄。成化十四年进士。授刑部主事，进员外郎。曾上疏请斩僧继晓并治中贵梁芳罪，触帝怒，下狱，贬姚州判官。寻召还，复官，改南京。正德时，以右副都御史巡抚四川，镇压蓝廷瑞等起事。嘉靖时官至刑部尚书。有《见素文集》、《西征集》。